Hei, denne artikkelen er over ett år gammel og kan inneholde utdatert informasjon

(Dagbladet): En offentlig lønnsadel uten kjent sidestykke var et dårlig vedlegg til Spanias søknad til EU om å få fylt opp en bunnløs statskasse med frisk kapital fra det europeiske fellesskapet.

Derfor gikk den spanske regjeringen blant mye annet til til markante kutt på flygelederlønninger allerede i februar.

Det ble bråk direkte og danner bakteppet for dagens totale kaos i spansk flytrafikk og landets første unntakstilstand siden Franco-regimet falt i 1975.

Gjennomsnittlig årsinntekt i Spania er rundt 20 000 Euro - 160 000 norske kroner.

Det gjelder alle yrker.

Fra 2,8 til 1,6 millioner Sjekk spanske flygelederlønninger før vinterens lønnskutt - slik nyhetsbyrået AFP har fått lønnsstatistikken presentert av det spanske samferdselsdepartementet:

• 2 300 flygeledere.

• 135 tjener mer enn 600 000 Euro i året - nær 5 millioner norske kroner.

• 713 tjener mellom 360 000 og 540 000 Euro i året - mellom 2,9 og 4,3 millioner kroner.

• Gjennomsnittslønn for alle flygeledere i Spania var 350 000 Euro - 2,8 millioner kroner.

KAOS OG GOD NATT: Dette paret var tidlig ute på Barajas-flyplassen i Madrid i dag for å komme seg med flyet. De ga opp og la seg til å sove. FOTO: PAUL WHITE, AP/SCANPIX. Vis mer

• Myndighetene har satt tak på overtid og total arbeidstid i året til 1 670 timer pr. årsverk.

• Det senker gjennomsnittslønna til 200 000 Euro - drøyt 1,6 millioner kroner.

• Konflikten har vært fastlåst i snart ett år, og har blitt forsterket av forslag om at europeiske flygeledere kan jobbe på tvers av landegrensene.

90 prosent ble syke •I går leverte 90 prosent av spanske flygeledere sykmelding.

•I morges kom bare 15 av 77 flygeledere på jobb på hovedflyplassen i Madrid.

Så kom unntakstilstand og militær drift av flyplassen. Flygeledere som nekter å la seg kommandere på jobb, kan bli tiltalt og fengslet etter militær unntakslover.

I ettermiddag satt 330 000 passasjerer fast på spanske flyplasser. Tallet kan bli fordoblet i løpet av første døgn.